Anjing Tosa

Anjing Tosa, tosa, anjing laga Tosa, atau mastif Jepun ialah satu baka anjing asal Jepun yang dianggap jarang. Ia pada asalnya dibiakbakakan di Tosa, Shikoku (kini Kōchi), sebagai anjing laga dan satu-satu baka anjing yang diizinkan secara undang-undang dalam laga anjing Jepun. Pemilikan dibatasi di sesetengah negara sebagai baka berbahaya.

Penampilan
Saiz anjing Tosa agak berbeza-beza dengan anjing yang dibiakbakakan di Jepun yang cenderung berukuran kira-kira separuh saiz anjing yang dibiakbakakan di luar negara. Baka Jepun pada umumnya berukuran seberat , manakala pembiak baka bukan Jepun telah memberikan tumpuan kepada anjing yang berukuran seberat  dan berdiri setinggi  pada paras kelasa. Lapis bulunya bercirikan penampilannya pendek dan licin dan kerap berwarna merah, brindle, atau perang kekuning-kuningan, tetapi kadang-kadang dapat berwarna hitam pudar. Penjagaan lapis bulu biasanya minimum. Anjing kadang-kadang dapat menaikkan jarum penimbang kepada . Di Jepun, ia dianggap setara dengan ahli gusti sumo dan malah digambarkan dalam alat kelengkapan gusti.

Sejarah
Baka ini berasal dari separuh kedua abad ke-19. Baka ini bermula dengan anjing Shikoku asli (anjing peribumi seberat kira-kira  dan berdiri setinggi kira-kira ). Anjing ini disilangkan dengan baka-baka anjing Eropah, seperti buldog lama Inggeris pada tahun 1872, mastif Inggeris pada tahun 1874, anjing Santo Bernard dan anjing penuding Jerman pada tahun 1876, anjing besar Denmark pada tahun 1924, dan bulterier. Matlamatnya adalah untuk membiakbakakan anjing lebih besar dan lebih berkuasa yang khusus untuk pertandingan laga anjing di Jepun. Zaman kegemilangan pembiabakakan anjing Tosa adalah pada antara tahun 1924 dengan tahun 1933, apabila terdapat lebih daripada 5,000 orang pembiak baka anjing Tosa di Jepun.

Kegunaan
Di Korea Selatan, ia merupakan salah satu baka daging anjing utama, bersama dengan nureongi.

Hal ehwal undang-undang

Pemilikan anjing Tosa dibatasi menurut undang-undang di bidang kuasa tertentu. Di United Kingdom, pemilikan dikawal di bawah Akta Anjing Berbahaya 1991 dan di Trinidad dan Tobago di bawah Akta Kawalan Anjing 2014. Pengecualian spesifik daripada mahkamah British diperlukan untuk memiliki dan mengimport anjing Tosa secara sah di United Kingdom.

Baka ini diharamkan atau dibatasi secara undang-undang di peringkat kebangsaan di negara-negara berikut:
 Australia
 Austria
 Cyprus
 Denmark
 Emiriah Arab Bersatu
 Fiji
 Hong Kong
 Iceland
 Ireland
 Israel
 Malaysia
 Malta
 New Zealand
 Norway
 Perancis
 Romania
 Singapura
 Tunisia
 Turki
 United Kingdom

Lihat juga
 Senarai baka anjing
 Senarai baka anjing laga
 Perundangan spesifik baka

Catatan

Rujukan

Bacaan lanjut



Tosa, Anjing
Tosa, Anjing
Tosa, Anjing
Tosa, Anjing
Tosa, Anjing